|  |
| --- |
| **Sinji vrh (1002 m)****sobota, 16. marca 2024** |
| Mladinski odsek Pohodniškega društva Novo mesto vas vabi na potepanje po obronkih Trnovskega gozda. Tokrat se bomo povzpeli na 1002 metrov visok Sinji vrh. Sinji vrh je razgledna gora, ki se vzpenja nad Vipavsko dolino. Razgledi z vrha nas preprosto navdušijo, saj se nam z južne strani pokaže morje, na zahodu Golaki s Čavnom, na sever, kjer se širi Trnovski gozd, pa Kamniške planine in Karavanke. Na vzhodu se raztezajo Javorniki, Nanos, zadaj pa Učka in Snežnik. Pod nami pa slikovita Vipavska dolina z gosto posejanimi vasicami, cerkvami, vinogradi. Našo dejavnost podpira Mestna občina Novo mesto. |
| **ODHOD:** |  S parkirišča pri OŠ Bršljin, **ob 7. uri.** Z zbirnega mesta se bomo z avtobusom odpeljali mimo Ljubljane do Ajdovščine. |
| **TURA:**  | Turo bomo začeli pri izviru Hubelj od koder se bomo podali proti Otliškem oknu. Pot nas bo vodila skozi gozd in kaj kmalu bomo na mestu, kjer je zapisana zgodba o nastanku Otliškega okna. Nekoliko strmejša pot nas bo kmalu pripeljala na kamnita pobočja s čudovitimi razgledi. Mimo Malega Otliškega okna se bomo skozi grapo povzpeli do kapelice. Ob poti si bomo ogledali še kamnito sfingo v obliko polža. Nadaljevali bomo do okna in skozenj pogledali v Vipavsko dolino. Pot naprej hitro pride iz gozda in nas pripelje na razgledna pobočja. Del poti, ki vodi po cesti pa do penziona Sinji vrh. Tu se cesta konča, mi pa bomo nadaljevali po neoznačeni poti do vrha. Sledil bo še kratek sprehod do avtobusa, ki nas bo čakal na bližnjem parkirišču in povratek domov. Hoje bo za 3 ure. Med tem pa bomo premagali 750 višinskih metrov. |
| **POVRATEK:** | V Novo mesto se bomo vrnili v poznih popoldanskih urah.  |
| **VGN:** | Trudimo se, da v naravi ne delamo škode (trganje rož, lomljenje vej…) in ne povzročamo hrupa. Odpadke odnesimo s sabo v dolino. |
| **OPREMA:** | Potrebovali boste visoke pohodne čevlje in pohodniške palice. Ne pozabite na vremenu primerno opremo. Veter, burja v teh krajih nista tuja. |
| **HRANA:** | Hrano, pijačo in priboljške imejte s sabo. Ni koče. |
| **CENA:**  | Strošek prevoza: mladi člani 15€,  mladi ne člani in odrasli člani 20€,  odrasli nečlani 25€ . Članske izkaznice in planinske dnevnike imejte s sabo, saj nas čaka žig SPP. |
| **PRIJAVE:** | Prijave zbiramo in dajemo informacije do srede, 13. marec 2024,:Igor: cibic24@gmail.com in 031 393 593, ali Božo: bozo.mlakar@gmail.com in 041 913 336, ali mentorji na osnovnih šolah.  |
| **VODENJE:** | Za vodenje bomo poskrbeli vodniki PZS v Pohodniškem društvu Novo mesto. Vodja bova Igor Cibic in Božo Mlakar. |

Za Pohodniško društvo Novo mesto pripravila Božo Mlakar.

POJDIMO SKUPAJ VARNO V GORE.